Framsóknarflokkurinn bætti við sig rúmlega ellefu prósentum í Norðausturkjördæmi. Það er mesta fylgisaukning í kosningum gærdagsins. Oddvitanum fyrir norðan finnst ekki óeðlilegt að Framsóknarflokkurinn geri tilkall til að fá forsætisráðherraembættið.
Framsóknarflokkurinn fékk þrjá þingmenn landsbyggðarkjördæmunum þremur og í 1. sinn frá 2013 er flokkurinn með þingmenn í báðum Reykjavíkurkjördæmunum. Í Norðausturkjördæmi var næsti maður inn, fjórði maður Framsóknarflokksins. Ingibjörg Ólöf Ísaksen bæjarfulltrúi á Akureyri skipaði fyrsta sætið, voru úrslitin í samræmi við væntingar hennar.
Ég veit ekki hvað ég á að segja. Markmiðið var að ná þremur þingmönnum og við náðum því. Það er ekki hægt að segja annað en að fara úr 14,3 prósentum og í rúm 26. Það er stórkostlegt og við erum alveg í skýjunum.
Miðað við úrslit kosninganna finnst þér að flokkurinn eigi að gera kröfu um að fá forsætisráðherraembættið í sinn hlut?
Mér findist það ekkert óeðlilegt, umboðið er skýrt og árangurinn í nótt var stórkostlegur. Maður er að átta sig á niðurstöðunum. Við verðum að sjá hvað tíminn leiðir í ljós en mér findist það ekkert óeðlilegt. Ertu tilbúin að halda þessu ríkisstjórnarsamstarfi eða mynda einhverja aðra stjórn? Þrenningin var búin að gefa það út að ef ríkisstjórnin héldi að þá væri það eðlegt fyrsta skref að setjast niður og ræða saman. Ég býst við að þau geri það. Við tökum svo bara framhaldið og sjáum hvað kemur út úr því.